# ΕΛΛΗΝΙΚΗ ΔΗΜΟΚΡΑΤΙΑ

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

 **ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ:10970**

 **Λιβαδειά 28 /65/2022**

**ΑΠΟΣΠΑΣΜΑ**

Από το πρακτικό της αριθμ.2022-12ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **72**

**ΘΕΜΑ : Γνωμοδότηση επί της Μελέτης Περιβαλλοντικών Επιπτώσεων (Μ.Π.Ε.) με τίτλο «Αιολικός σταθμός παραγωγής ηλεκτρικής ενέργειας (ΑΣΠΗΕ), στη θέση «Αχλάδες» ισχύος 37,2MW καθώς και των συνοδών του έργων στις Δ.Ε. Κυριακίου και Κορώνειας, στον Δήμο Λεβαδέων, της Π.Ε. Βοιωτίας, Περιφέρειας Στερεάς Ελλάδας»**

Στη Λιβαδειά σήμερα την 27η Ιουνίου 2022, ημέρα Δευτέρα και ώρα 19:30 μ.μ , συνήλθε σε  **τακτική** συνεδρίαση το Δημοτικό Συμβούλιο του Δήμου Λεβαδέων ύστερα από την από  **10672/23-6-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Απούσης της Προέδρου ,ο Αντιπρόεδρος του Δημοτικού Συμβουλίου κ. Φορτώσης κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 19 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τσετσμετζής Εμμανουήλ |
|  |  Μητάς Αλέξανδρος(αποχώρησε στο 1ο ΘΗΔ) | 2 |  Σάκκος Μάριος  |
|  | Δήμου Ιωάννης  | 3 | Καράβα Χρυσοβαλάντου Βασιλική (Βάλια)  |
|  | Αποστόλου Ιωάννης | 4 | Τζουβάρας Νικόλαος |
|  | Νταντούμη Ιωάννα | 5 | Γαλανός Κων/νος  |
|  | Μερτζάνης Κων/νος  | 6  | Πούλος Ευάγγελος  |
|  | Γιαννακόπουλος Βρασίδας (αποχώρησε στο 1ο ΘΗΔ) | 7 | Αρκουμάνης Πέτρος  |
|  | Σαγιάννης Μιχαήλ  | 8 | Μπράλιος Νικόλαος  |
|  | Πούλου Παναγιού (Γιώτα) (αποχώρησε στο 1ο ΘΗΔ) | 9  | Γερονικολού Λαμπρινή  |
|  | Καπλάνης Κων/νος  | 10  | Μπαρμπέρης Νικόλαος |
|  | Τόλιας Δημήτριος   | 11  | Χέβα Αθανασία (Νάνσυ)  |
|  | Φορτώσης Αθανάσιος | 12  | Σπυρόπουλος Δημοσθένης |
|  | Καράλης Χρήστος(αποχώρησε στο 1ο ΘΗΔ) | 13 | Παπαϊωάννου Λουκάς  |
|  | Κοτσικώνας Επαμεινώνδας(αποχώρησε στο 1ο ΘΗΔ) | 14  | Κατής Χαράλαμπος |
|  | Τσιφής Δημήτριος (αποχώρησε στο 1ο ΘΗΔ) |  | Οι οποίοι δεν παρευρέθησαν |
|  | Αλεξίου Λουκάς  |  | αν και κλήθηκαν νόμιμα |
|  | Καραμάνης Δημήτριος  |  |  |
|  | Τουμαράς Βασίλειος  |  |  |
|  | Πλιακοστάμος Κων/νος(αποχώρησε στο 1ο ΘΗΔ) |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 5Ο θέμα της ημερήσιας διάταξης της υπ αριθμ **10672/23-6-2022**   πρόσκλησης (9ο στον Πίνακα Θεμάτων Συνεδρίασης ), την υπ αριθμ. 30/2022 Απόφαση της Επιτροπής Ποιότητας Ζωής , σύμφωνα με την οποία εισηγείται ομόφωνα ΑΡΝΗΤΙΚΑ στο Δημοτικό Συμβούλιο επί της Μελέτης Περιβαλλοντικών Επιπτώσεων (ΜΠΕ) του έργου : **«Γνωμοδότηση επί της Μελέτης Περιβαλλοντικών Επιπτώσεων (Μ.Π.Ε.) με τίτλο «Αιολικός σταθμός παραγωγής ηλεκτρικής ενέργειας (ΑΣΠΗΕ), στη θέση «Αχλάδες» ισχύος 37,2MW καθώς και των συνοδών του έργων στις Δ.Ε. Κυριακίου και Κορώνειας, στον Δήμο Λεβαδέων, της Π.Ε. Βοιωτίας, Περιφέρειας Στερεάς Ελλάδας»**, η οποία διαβιβάσθηκε αρμοδίως από την Δ/νση Περιβάλλοντος, Καθαριότητας & Πρασίνου με το υπ΄αριθμ.πρωτ 10315/17-6-2022 παρακάτω έγγραφό της .

*Σας ενημερώνουμε ότι η Μελέτη Περιβαλλοντικών Επιπτώσεων (ΜΠΕ) του έργου «Αιολικός σταθμός
παραγωγής ηλεκτρικής ενέργειας (ΑΣΠΗΕ), στη θέση «Αχλάδες» ισχύος 37,2MW καθώς και των συνοδών του έργων στις Δ.Ε. Κυριακίου και Κορώνειας, στον Δήμο Λεβαδέων, της Π.Ε. Βοιωτίας, Περιφέρειας Στερεάς Ελλάδας » αναρτήθηκε σε ηλεκτρονική μορφή στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα https://eprm.ypen.gr/
Η εντολή προς δημοσίευση της Μελέτης Περιβαλλοντικών Επιπτώσεων (ΜΠΕ) του έργου του τίτλου
κοινοποιήθηκε στον Δ. Λεβαδέων με το υπ’ αριθμ. πρωτ. 115048/298/25.05.2022 της Επιτροπής Περιβάλλοντος & Ανάπτυξης Στερεάς Ελλάδας.
Η δημόσια διαβούλευση για την υποβολή απόψεων επί του θέματος θα διεξάγεται μέχρι τις
25.06.2022.
Διοικητικά το έργο υπάγεται στις κοινότητες Κυριακίου και Αγ. Άννας.
Σκοπός της μελέτης είναι η περιβαλλοντική αδειοδότηση του εν λόγω έργου.
Σύμφωνα με τις παραγράφους 1α και 2στ του άρθρου 83 του Ν. 3852/2010 εμπίπτει στις
αρμοδιότητες των τοπικών συμβουλίων η έκφραση γνωμών και η διατύπωση απόψεων.
Επίσης, σύμφωνα με τις παραγράφους 1 και 1Βiii του άρθρου 73 του Ν. 3852/2010 η επιτροπή
ποιότητας ζωής ως αποφασιστικό και εισηγητικό όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο δημοτικό συμβούλιο τη λήψη αποφάσεων για θέματα προστασίας του περιβάλλοντος.
Σας επισυνάπτουμε την περιληπτική έκθεση επί της Μ.Π.Ε. της Υπηρεσίας, τις απόφασεις των
κοινοτήτων Κυριακίου και Αγ Άννας και την απόφαση της Επιτροπής Ποιότητας Ζωής του Δ. Λεβαδέων.
Παρακαλείσθε να προβείτε στις ενέργειες που αφορούν στη λήψη της σχετικής γνωμοδοτικής
απόφασης*

Ο κ. Δήμαρχος είπε ότι η Δημοτική αρχή εισηγείται αρνητικά όπως προκύπτει από την Απόφαση της Επιτροπής Ποιότητας Ζωής για τα θέματα που άπτονται της Μελέτης Περιβαλλοντικών Επιπτώσεων γι’ αυτές τις επενδύσεις. Υιοθετούμε την αρνητική απόφαση –γνωμοδότηση του Συμβουλίου της Κοινότητας Κυριακίου και Αγίας Αννας , οι οποίες αποτέλεσαν και τη βάση συζήτησης στην Επιτροπή Ποιότητας Ζωής.

Στη συνέχεια ο Αντιπρόεδρος του Δημοτικού Συμβουλίου ζήτησε από τα μέλη του Δημοτικού Συμβουλίου να τοποθετηθούν σχετικά.

Οι δημοτικός σύμβουλος της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κ. Καπλάνης είπε ότι αυτές οι επενδύσεις καταστρέφουν τον Ελικώνα . Τόνισε ότι όλες αυτές οι εκτάσεις ενοικιάζονται από το Δασαρχείο ή τη Δ/νση Δασών και κατά την άποψή του οι φορείς αυτοί θάπρεπε να ενημερώνουν το Δήμο από πριν για το τι πρόκειται να συντελεσθεί . Κατά την άποψή του ο Δήμος αν ενημερωνόταν έγκαιρα θα μπορούσε να σταματήσει όποιες από αυτές τις επενδύσεις είναι καταστροφικές για τους πολίτες της περιοχής. Τέλος δήλωσε ότι δεν είναι ενάντια στην αιολική ενέργεια ως τρόπο παραγωγής ενέργειας.

 Ο επικεφαλής της παράταξης “Αλλάζουμε Σελίδα” κ. Καραμάνης είπε ότι υπάρχει άναρχη χωροταξία και υπερφόρτωση του Νομού με εγκαταστάσεις αιολικής ενέργειας που αλλοιώνουν το τοπίο και ιδιαίτερα την περιοχή του Ελικώνα. Δήλωσε ότι η παράταξή του θα διενεργήσει ανοικτή συγκέντρωση όπου θα συμμετέχουν περιβαλλοντικές οργανώσεις και φορείς με σκοπό να διαμορφωθεί μια δύναμη αποτροπής ενάντια στην εγκατάσταση τέτοιων μονάδων στο Δήμο μας αλλά και γενικότερα στο νομό μας. Τέλος δήλωσε ότι δεν είναι ενάντια στην αιολική ενέργεια ως τρόπο παραγωγής ενέργειας, αλλά στην άναρχη ανάπτυξη αυτών των μονάδων.

 Ακολούθως ο Αντιπρόεδρος κάλεσε τους δημοτικούς συμβούλους να ψηφίσουν σχετικά

 Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και ειδικότερατης παρ. 5 του άρθρου 74 του Ν. 4555/2018
* το με αριθμ. Πρωτ 10315/17-6-20222 έγγραφο της Δ/νσης Περιβάλλοντος, Καθαριότητας και Πρασίνου του Δήμου
* Την υπ΄αριθμ 30/2022 απόφαση της Επιτροπής Ποιότητας Ζωής
* Την υπ΄αριθμ 9/10-6-2022 Απόφαση της Κοινότητας Κυριακίου
* Την υπ΄αριθμ. 9985/14-6-2022 Απόφαση της Κοινότητας Αγίας Αννας.
* Την από 31/05/2022 Περιληπτική ‘Εκθεση επί της Μ.Π.Ε. του Πρ/νου της Δ/νσης Περιβάλλοντος, Καθαριότητας & Πρασίνου
* Το υπ.αρ. 115048/298/25-5-2022 έγγραφο της Επιτροπής Περιβάλλοντος & Ανάπτυξης, με θέμα: «Εντολή προς δημοσίευση μελέτης Περιβαλλοντικών Επιπτώσεων».
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

 **Γνωμοδοτεί** ΑΡΝΗΤΙΚΑ επί της Μελέτης Περιβαλλοντικών Επιπτώσεων (Μ.Π.Ε.) που φέρει τον τίτλο: «**«Γνωμοδότηση επί της Μελέτης Περιβαλλοντικών Επιπτώσεων (Μ.Π.Ε.) με τίτλο «Αιολικός σταθμός παραγωγής ηλεκτρικής ενέργειας (ΑΣΠΗΕ), στη θέση «Αχλάδες» ισχύος 37,2MW καθώς και των συνοδών του έργων στις Δ.Ε. Κυριακίου και Κορώνειας, στον Δήμο Λεβαδέων, της Π.Ε. Βοιωτίας, Περιφέρειας Στερεάς Ελλάδας».**

**Η απόφαση πήρε τον αριθμό 72**

**Ο Αντιπρόεδρος του Δ.Σ.**

Φορτώσης Αθανάσιος

 **ΤΑ ΜΕΛΗ**

|  |  |  |  |
| --- | --- | --- | --- |
|   |  |   |  ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος |  Λιβαδειά αυθημερόν  |
| 2 |  |  Δήμου Ιωάννης |  Ο Δήμαρχος Λεβαδέων |
| 3 |  | Αποστόλου Ιωάννης | κ.α.α ο Αναπληρωτής Δήμαρχος |
| 4 |  | Νταντούμη Ιωάννα |  |
| 5 |  | Μερτζάνης Κων/νος  |  ΑΛΕΞΑΝΔΡΟΣ ΜΗΤΑΣ |
| 6 |  |  Γιαννακόπουλος Βρασίδας  |  |
| 7 |  | Σαγιάννης Μιχαήλ  |  |
| 8 |  | Καπλάνης Κων/νος  |  |
| 9 |  |  Φορτώσης Αθανάσιος |  |
| 10 |  | Τόλιας Δημήτριος |  |
| 11 |  |  Αλεξίου Λουκάς |  |
| 12 |   | Καραμάνης Δημήτριος  |  |
| 13 |  | Τουμαράς Βασίλειος |  |